08/04/2016 | Administración LocalMunicipal
Ribeira
Ordenanza reguladora do prezo público polo uso dos servizos do viveiro de empresas de Ribeira

O Pleno da Corporación, en sesión celebrada o día 25 de xaneiro de 2016, acordou aprobar inicialmente a Ordenanza Fiscal nº C.5, reguladora do prezo público polo uso dos servizos do Viveiro de Empresas de Riveira para o exercicio 2016. Finalizado o prazo de exposición pública sen que se presentasen reclamacións ou suxerencias, esta apróbase definitivamente con carácter automático. Aos efectos do previsto no número 4 do artigo 17 do Real Decreto Lexislativo 2/2004, publícase o texto íntegro da respectiva Ordenanza Fiscal. De conformidade co establecido no artigo 19.1 do Real Decreto Lexislativo 2/2004 e artigos 10, 25 e 46 da Lei 29/1988, de 13 de xullo, Reguladora da Xurisdición Contencioso-Administrativa, contra o presente acordo os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio. Riveira, a 31 de marzo de 2016. O ALCALDE Manuel Ruiz Rivas No uso das facultades concedidas polo artigo 106.1 da Lei 7/1985, de 2 de abril, reguladora das Bases do Réxime Local, e artigo 127 do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, e de conformidade co disposto nos artigos 41 a 47, ambos inclusive, do R. D. L.2/2004, establécese o prezo público polo uso dos servizos do Viveiro de Empresas de Riveira. Os prezos públicos regulados nesta Ordenanza constitúen a utilización dos servizos, así como a ocupación das oficinas ou despachos do Viveiro de Empresas de Riveira. Están obrigados ó pago do prezo público establecido nesta Ordenanza os usuarios/beneficiarios dos servizos e instalacións do Viveiro de Empresas de Riveira.1.-As Tarifas as que se refire o artigo anterior estrutúranse do xeito seguinte: - Despachos.- 75 €/mes - Uso da fotocopiadora/impresora, por cada fotocopia/impresión: 1) 0,010 € en b/n.2) 0,11 € en color.2.- Aos efectos previstos para a aplicación do apartado anterior, terase en conta o seguinte: No caso de que o inicio da ocupación non coincida co inicio do mes, prorratearase o importe da mensualidade segundo os días efectivos de ocupación, considerando os meses de 30 días naturais.1.- As persoas ou entidades interesadas na ocupación das oficinas ou despachos regulados nesta ordenanza, deberán solicitar previamente a correspondente solicitude de acordo co establecido na Ordenanza Reguladora do Viveiro de Empresas de Riveira, no Rexistro Xeral do Concello. Unha vez concedida a ocupación, practicarase a oportuna liquidación e se notificará ó interesado segundo o previsto no art.102.1 e 102.2 da Lei Xeral Tributaria. Esta liquidación inicial se acumulará ao mes seguinte da ocupación, de maneira que o interesado ingresará o primeiro mes ou a parte proporcional que lle correspondera máis o 2º mes de ocupación.2.- Os servizos técnicos deste Concello comprobarán e investigarán as declaracións formuladas polos interesados, concedéndose as autorizacións de non encontrar diferenzas coa petición formulada 3.- A obriga do pago do prezo público regulado nesta ordenanza nace: 1) Tratándose de concesións de novas ocupacións dos despachos:  O día 1 do mes para o cal se solicita a ocupación, e no caso de non coincidir co inicio do mes natural, dende o primeiro día da efectiva ocupación.2) Tratándose de ocupacións xa existentes, o día primeiro de cada un dos períodos naturais de tempo sinalados na tarifa.4.- Tratándose de ocupacións xa autorizadas e prorrogadas, unha vez notificada a liquidación de alta, serán incorporados a un Padrón Fiscal, que conterá os datos necesarios para a correcta xestión do prezo público.5.- No caso das tarifas de impresión ou fotocopias, estas liquidaranse a mes vencido, incluíndose na liquidación da correspondente ocupación segundo a lectura que ofreza o contador da máquina fotocopiadora para cada usuario.6.- Para conseguir un eficaz funcionamento da xestión de este prezo público polo Servizo de Xestión Tributaria e facilitar a ocupación aos titulares dos despachos, estes deberán facilitar ao Concello na solicitude inicial os datos bancarios para a domiciliación do pago das respectivas cotas nas súas respectivas contas bancarias.7.- O ingreso efectuarase mediante cargo bancario os días 5 de cada mes por anticipado á ocupación, ca salvedade expresada no caso do inicio da actividade.8.- ALTAS: As cantidades esixibles con arranxo ás tarifas liquidaranse por cada ocupación solicitada ou realizada prorrateándose por días no caso exclusivamente de inicio de actividade no despacho por 1ª vez e considerando os meses de 30 días naturais.9.- BAIXAS: A presentación da baixa producirá efectos a partires do día primeiro do período natural seguinte sinalado no epígrafe da tarifa. Non obstante ó anterior as solicitudes poderán efectuarse ata o 15 do mes anterior ao que vaia a surtir efectos a baixa. Sexa cal sexa a causa que se alegue en contrario, a non presentación da baixa, no prazo indicado, determinará a obriga de continuar aboando o prezo público.10.- Unha vez autorizada a ocupación dos despachos nas condicións especificadas no acordo municipal, estas entenderanse prorrogadas para os exercicios posteriores sen necesidade de efectuar novas solicitudes, facturándose o prezo público pola tarifa vixente en cada exercicio.11.- As liquidacións devengadas e non satisfeitas en período voluntario de cobranza, esixiranse polo procedemento de prema. En todo o relativo á cualificación de infraccións tributarias así coma das sancións que as mesmas correspondan en cada caso, estarase ó disposto nos artigos 181 e seguintes da Lei Xeral Tributaria. Riveira, a 31 de marzo de 2016. O ALCALDE Manuel Ruiz Rivas